## Program pomoćničkog ispita za zanimanje vodoinstalater

### NN 12/2010 (25.1.2010.), Program pomoćničkog ispita za zanimanje vodoinstalater

MINISTARSTVO GOSPODARSTVA, RADA I PODUZETNIŠTVA

285

Na temelju članka 47. stavka 4. Zakona o obrtu (»Narodne novine« br. 77/93, 90/96, 102/98, 64/01, 71/01, 49/03 – pročišćeni tekst, 68/07 i 79/07), ministar gospodarstva, rada i poduzetništva, nakon prethodno pribavljena mišljenja Hrvatske obrtničke komore, donosi

PROGRAM POMOĆNIČKOG ISPITA

za zanimanje

VODOINSTALATER

1. CILJ

− provjera neophodnih vještina, znanja i sposobnosti za kvalificirano obavljanje profesionalne djelatnosti zanimanja vodoinstalater u svijetu rada koji je podložan promjenama

− provjera kompetencija neophodnih za cjeloživotno učenje i napredovanje u struci kao i život u građanskom društvu.

2. OBLIK I SADRŽAJ ISPITA

Pomoćnički ispit sastoji se od praktičnog i stručno-teorijskog dijela ispita.

Na praktičnom dijelu ispita provjeravaju se stručne kompetencije neophodne za obavljanje poslova i radnih zadaća u zanimanju.

Na stručno-teorijskom dijelu provjeravaju se znanja stečena tijekom obrazovnog procesa ili procesa informalnog učenja, a u skladu s nastavnim planom i programom za zanimanje vodoinstalater.

2.1.PRAKTIČNI DIO ISPITA

Praktični dio ispita sastoji se od praktičnog uratka i/ili radne probe.

2.1.1. Zadaje se jedan praktični uradak. Prije početka rada naučnik mora izraditi pisanu pripremu rada kojom se, ako je prihvaćena od strane ispitne komisije, može služiti pri radu.

Primjeri praktičnih uradaka:

|  |  |
| --- | --- |
| Vrsta uratka | Opis uratka  (očekivane praktične stručne kompetencije) |
| Izrada i ugradnja elementa u sklopove vodovodnih sustava ručnim i strojnim obradama (kompenzacijski luk) | Objasniti tehnološki postupak izrade dijela vodovodne instalacije, odabrati alat, izraditi ga i ugraditi u sustav. |
| Ugradnja dijelova vodovodnih instalacija (sudoper) | Nabrojiti radne postupke pri ugradnji sudopera, odabrati alat i ugraditi sudoper. |
| Ugradnja dijelova vodovodnih instalacija (vodokotlić) | Nabrojiti radne postupke pri ugradnji vodokotlića, odabrati alat i ugraditi vodokotlić. |
| Ugradnja dijelova vodovodnih instalacija (tuš–kada) | Navesti redoslijed radnih postupaka pri ugradnji tuš–kade, odabrati alat i ugraditi tuš-kadu. |
| Ugradnja dijelova vodovodnih instalacija (umivaonik) | Objasniti radne postupke pri ugradnji umivaonika, odabrati alat i ugraditi umivaonik. |
| Ugradnja dijelova vodovodnih instalacija (WC školjka) | Nabrojiti radne postupke pri ugradnji WC-školjke, odabrati alat i ugraditi WC školjku |

2.1.2. Uz praktični uradak naučniku se zadaju i radne probe (najviše 3). Probe koje se zadaju moraju biti iz različitih područja zanimanja.

|  |  |
| --- | --- |
| Vrsta radne probe | Opis radne probe  (očekivane praktične stručne kompetencije) |
| Ispitivanje i podešavanje veličina u vodovodnim sustavima | Izabrati potrebni alat, ispitati i podesiti zadanu veličinu.  Primjer: podešavanje i ispitivanje protoka tople vode. |
| Ugradnja dijela opreme upravljačkih i regulacijskih uređaja | Ugraditi zadanu opremu upravljačkih i regulacijskih uređaja vodovodne instalacije uz primjenu odgovarajućeg alata.  Primjer: ugradnja vodomjera. |
| Sastavljanje i montaža dijelova vodovodnih sustava | Sastaviti i montirati zadane dijelove vodovodne instalacije.  Primjer: sastavljanje i montaža jednoručne miješalice vode. |
| Zamjena dijelova sanitarnih uređaja | Odabrati alat, demontirati stari dio sanitarnih uređaja i zamijeniti ga novim.  Primjer: zamjena plovka u korištenom vodokotliću. |

2.2. STRUČNO-TEORIJSKI DIO ISPITA

Stručno-teorijski dio ispita obuhvaća provjeru stručnih znanja propisanih nastavnim planom i programom za teorijski dio naukovanja, koja su neophodna za obavljanje praktičnih postupaka u zanimanju vodoinstalater.

|  |  |
| --- | --- |
| Nastavna područja | Očekivani ishodi učenja |
| 1. Tehnologija obrade i montaže | |
| Zaštita na radu  Zaštita okoliša  – pravilno postupanje s otpadom  – racionalno korištenje energije  Tehnički materijali  – svojstva materijala  – željezo i čelik  – obojeni metali i legure  – nemetali  Osnovne proizvodne tehnike  – osnove mjerenja i kontrole  – ocrtavanje i obilježavanje  – osnovni kutovi reznog alata  Obrade materijala  – piljenje  – turpijanje  – izrada navoja  – postupci obrade lima: rezanje, ravnanje, savijanje, probijanje i previjanje lima  Spajanje materijala  – spajanje razdvojivim vezama: vijci i matice, zatici i svornjaci, klinovi  – spajanje nerazdvojivim vezama: zakivanje, lemljenje, zavarivanje, lijepljenje  – postupci strojne obrade: bušenje, tokarenje, glodanje i brušenje  Osnove strojeva i uređaja  – pogonski strojevi  – radni strojevi | Nabrojiti i objasniti osnovne načine sprečavanja od ozljeda: subjektivnih i objektivnih i pridržavati ih se pri radu.  Prikazati primjerom i objasniti načine odlaganja strugotine, starih metala i sličnih materijala i pridržavati ih se.  Nabrojiti i objasniti osnovna svojstva materijala: željeza, čelika, obojenih metala, legura i nemetala važnih za struku.  Razlikovati, nabrojiti i objasniti:  – vrste i načine tehnika mjerenja i kontrole  – alat i način rada pri ocrtavanju i  obilježavanju  – kutove alata.  Opisati osnovne karakteristike navedenih obrada: način rada, odabir alata, primjenu postupaka.  Definirati osnovna načela rada za navedene postupke obrade lima i objasniti mogućnost primjene pojedinih.  Prepoznati vrstu obrade spajanja materijala iz prikazanog postupka u radionici.  Imenovati osnovne značajke svake od navedenih obrada spajanja nerazdvojivim vezama.  Objasniti osnovne značajke strojnih obrada primjenjivih u struci, te vrste i način postupanja sa strugotinom.  Klasificirati strojeve i navesti njihove karakteristike. |
| 2. Tehnologija strojarskih instalacija | |
| Elementi cjevovoda  – čelične cijevi  – bakrene cijevi  – PVC cijevi  – polietilenske cijevi  – polipropilenske cijevi  – polibutilenske cijevi  – univerzalni sistemi  – spojni elementi  – armatura  – brtve  – reduktori i regulatori tlaka  – sigurnosni organi  Spajanje cjevovoda  – rastavljivi spojevi  – nerastavljivi spojevi  Nemjerivi dio instalacije  – gravitacijski  – tlačni  Kućni priključak  – spojni vod  Mjerni dio instalacije  – razvod unutarnje instalacije  Održavanje i sanacija cjevovoda  Djelovanje topline na instalaciju  – dilatacija  – povišenje tlaka  – čvrste i klizne točke  – kompenzatori  Korozija i zaštita od korozije  – uzroci nastajanju korozije  – vrste korozije  – zaštita od korozije  Usporedba raznih sistema i medija | Nabrojiti karakteristike pojedine vrste cijevi, objasniti njezino označavanje i primjenu.  Prikazati:  – način rada i primjenu univerzalnih sistema,  – načine spajanje za određenu vrstu cijevi,  – armaturu sa strane tehnologije i primjene.  Objasniti načine spajanje cijevi: zavarivanje, lemljenje, pomoću standardiziranih elemenata.  Nabrojiti i izložiti vrste i karakteristike nemjerivih dijelova instalacije.  Nabrojiti elemente i objasniti način rada spojnog priključka kućnog voda.  Nabrojiti elemente i objasniti način spajanje te razvod unutarnje instalacije.  Definirati fizikalne čimbenike protoka: dilataciju i tlak.  Objasniti ulogu kompenzatora u cjevovodu  i njegove vrste.  Raspraviti:  – uzrok nastanku korozije  – kemijsku koroziju  – elektrokemijsku koroziju  – načine zaštite: izoliranje i opasne okoline  i zaštita.  Usporediti razne sisteme i analizirati njihove prednosti i nedostatke. |
| 3. Tehnologija vodoinstalacija | |
| Fizikalna svojstva vode  Kemijska svojstva vode  Biološka svojstva vode  Tehnološka svojstva vode  Svojstva pitke vode  Zakonski propisi  Vodopriprema (mehaničko, kemijsko i biološko čišćenje vode)  Korištenje kišnice,  skupljanje i čišćenje kišnice,  cisterne i posude za spremanje kišnice  Uklanjanje tvrdoće  Filtriranje  Stapne crpke  Centrifugalne crpke  Hidroejektor  Izbor crpke  Vodozahvati (podzemnih, nadzemnih atmosferskih i izvorskih voda)  Vanjski vodovod  (gravitacijski, tlačni, granasti i kružni razvod, rasteretna posuda, vodosprem, vodotoranj)  Spojni vod (vodomjernica, vodomjer)  Unutarnji vodovod (razvod, ugradnja cijevi, smetnje i opasnosti, simboli). | Izložiti kemijska, fizikalna, biološka i tehnološka svojstva vode.  Izložiti važnost analize pitke vode.  Prepoznati osnovne zakonske propise o vodi.  Prepoznati načine i znati karakteristike mehaničkog, kemijskog i biološkog čišćenja vode.  Nabrojiti karakteristike kišnice, njeno korištenje i načine njenog skupljanja.  Definirati tvrdoću vode.  Opisati načine uklanjanja tvrdoće.  Prepoznati važnost filtriranja.  Nabrojiti vrste crpki, objasniti princip rada i primjenu.  Izabrati potrebnu crpku iz kataloga za ugradnju.  Klasificirati vodozahvatne radove.  Razlikovati vrste vanjskog vodovoda.  Nabrojiti dijelove spojnog i unutarnjeg voda i raspoznati ih.  Raditi na poslovima povezivanja dijelova u sustav – praktične vježbe.  Objasniti način rada samostalnog vodovoda.  Klasificirati elemente armature unutarnjeg vodovoda. |
| Samostalni vodovod  (hidrofor, spremnik na tavanu)  Spojnici  Vodovodna armatura  Sanitarna armatura  Zahodska armatura  Skupna proizvodnja tople vode  Pojedinačna proizvodnja tople vode  Protočni plinski grijač vode  Plinski kombi bojler  Priprema tople vode s pomoću solarnoga grijanja  Sanitarne prostorije, uređaji i ugradnja sanitarne opreme  – Kupaonica  – Zahod  – Kuhinja  – Javne prostorije  Otpadne vode (pročišćavanje):  – unutarnja kanalizacija  – vanjska kanalizacija  Uređaji za pročišćenje otpadnih voda  Septičke jame  Oprema za javne zahode  Oprema za velike kuhinje  Oprema za bolnice  Oprema za hotele  Kade za masažu  Jacuzzi kade  Uređaji za navodnjavanje i zalijevanje bilja  Pojilice za stoku | Moći izabrati pojedini element iz sustava npr. redukciju.  Razlikovati načine pripreme tople vode.  Nabrojiti elemente za pripremu tople vode.  Moći izabrati pojedini element za pripremu tople vode.  Opisati sanitarne prostorije.  Klasificirati i primjerom pokazati načine ugradnje pojedinih elemenata u sanitarne prostorije.  Na primjeru prikazati važnost i objasniti vrste kanalizacje.  Opisati uređaje za pročišćavanje otpadnih voda.  Usvojiti važnost pravilnog izbora i dimenzioniranja septičkih jama preko dobrih i loših primjeru.  Klasificirati i objasniti uređaje za opremanje raznih vrsta objekata.  Nabrojiti i opisati uređaje za opremanje kada i bazena kao i uređaje za dezinfekciju, čišćenje, izmjenu i zagrijavanje vode.  Nabrojiti i opisati uređaje u poljoprivredi i stočarstvu, njihovu namjenu i način rada. |
| 4. Tehničko crtanje | |
| Vrste crteža i standardi u tehničkom crtanju  – vrste crteža  – vrste crta  – formati papira  – mjerila  – sastavnice  Prostorno prikazivanje i kotiranje  – izometrija  – dimetrija  – kosa projekcija  Pravokutno projiciranje i kotiranje  – ortogonalna projekcija  Presjeci  – puni presjek jednostavnijih dijelova npr. prirubnica  Tolerancije, znakovi kvalitete obrade  – ISO sustav tolerancija  – dosjedi  – označavanje hrapavosti | Opisati:  – elemente važne za izradu tehničkog  crteža: vrste crteža, crta, mjerilo  – ulogu norme u tehničkom crtanju  – zadano mjerilo  Objasniti i grafički prikazati odnos pojedinih formata papira.  Nacrtati predmet zadan u ortogonalnoj projekciji u izometriji, dimetriji i kosoj projekciji.  Prepoznati vrstu projekcije iz crteža.  Prepoznati i razmjestiti elemente ortogonalne projekcije: tlocrt, nacrt i bokocrt.  Nacrtati predmet u ortogonalnoj projekciji.  Nacrtati predmet u punom presjeku.  Klasificirati elemente sustava tolerancije i objasniti njihovo značenje.  – opisati sustav dosjeda (osovina i vratilo)  – prikazati oznake za označavanje  hrapavosti |
| 5. Elementi vodovodnih instalacija i protoka | |
| Osnovne fizikalne veličine  Izvedene fizikalne veličine  Mediji u instalacijama  – ovisnost o tlaku i temperaturi  – strujanje  Uređaji za stvaranje i regulaciju protoka  – crpke  – regulatori tlaka  – armatura  Uređaji za mjerenje  – tlaka, temperature i protoka  Propisi i nadležnost vezano uz korištenje instalacija | Nabrojiti:  – osnovne jedinice SI sustava  – izvedene jedinice SI sustava: površina,  volumen, brzina, ubrzanje, protok, sila,  tlak, snaga  – vrste strujanja i objasniti ih.  Objasniti Reynoldsov broj i njegov značaj.  Skicirati i opisati građu ventila i ostalih elemenata armature (zaklopka, zasun).  Opisati postupak spajanja crpki i puštanja u rad.  Nabrojiti vrste uređaja za mjerenje temperature, tlaka i protoka, prepoznavanje istih i opisati način rada.  Pronaći potrebne zakone i propise koji uređuju sustav rada. |
| 6. Osnove tehničke mehanike | |
| Osnovni pojmovi bitni za mehaniku  – veličine i jedinice u mehanici  – podjela mehanike  Statika krutog tijela  – pojam statike  – kruto tijelo  – sastavljanje sila  – rastavljanje sila  – ravnoteža sila  – nosači  – opterećenje nosača  Trenje  – pojam trenja  – vrste trenja | Nabrojiti:  – jedinice SI sustava koje se koriste u mehanici  – elemente sile u mehanici i grafički ih prikazati.  Objasniti podjelu mehanike.  Opisati osnovne značajke statike.  Grafički sastavljati i rastavljati sile.  Definirati kruto tijelo.  Objasniti statiku krutog tijela.  Definirati nosače i nabrojiti i grafički prikazati vrste opterećenja.  Definirati trenje i opisati vrste trenja  Rješavanje zadataka:  – sastavljanje sila: analitički i grafički  – rastavljanje sila: analitički i grafički  – kontinuirano opterećeni nosači  – trenje. |

3. OCJENJIVAČKI LIST

Praktični dio ispita – bodovna lista

|  |  |  |
| --- | --- | --- |
| Radnje obavljene u okviru praktičnog dijela ispita | Broj bodova | |
| Mogući | Ostvareni |
| Samostalnost u planiranju tijeka rada i izrade uratka | 0 – 10 |  |
| Utrošeno vrijeme za planiranje i izradu | 0 – 20 |  |
| Redoslijed i ispravnost postupaka u rukovanju alatima i instrumentima | 0 – 20 |  |
| Kvaliteta i točnost izrade | 0 – 20 |  |
| Estetski izgled uratka | 0 – 10 |  |
| Primjena mjera za rad na siguran način | 0 – 15 |  |
| Pridržavanje propisa o zaštiti okoliša | 0 – 10 |  |
| Racionalna uporaba energije | 0 – 10 |  |
| Racionalna uporaba materijala | 0 – 10 |  |
| Točnost mjernih rezultata | 0 – 15 |  |
| Izrada ispitne dokumentacije i interpretacija mjernih rezultata | 0 – 10 |  |
| Uporaba tehničko-tehnološke dokumentacije | 0 – 10 |  |
| UKUPNO: | 0 – 160 |  |

Praktični dio ispita – ocjenjivačka lista

|  |  |
| --- | --- |
| % ostvarenih bodova | Ocjena |
| 91% – 100% | Odličan (5) |
| 81% – 90% | Vrlo dobar (4) |
| 67% – 80% | Dobar (3) |
| 50% – 66% | Dovoljan (2) |
| 0% – 49% | Nedovoljan (1) |

Polaznici koji nisu uspješno položili praktični dio ispita upućuju se na ponovno polaganje pomoćničkog ispita u idućem ispitnom roku.

Stručno-teorijski dio ispita – ocjenjivačka lista

|  |  |
| --- | --- |
| % ostvarenih bodova | Ocjena |
| 90% – 100% | Odličan (5) |
| 80% – 89% | Vrlo dobar (4) |
| 70% – 79% | Dobar (3) |
| 61% – 69% | Dovoljan (2) |
| 30% – 60% | Kandidat se upućuje na polaganje usmenog ispita |
| 0% – 29% mogućih bodova | Nedovoljan (1) |

Konačna ocjena na pomoćničkom ispitu, u pravilu, određuje se kao aritmetička sredina ocjena postignutih na praktičnom i stručno-
-teorijskom dijelu ispita.

Ovaj Program stupa na snagu danom objave u »Narodnim novinama«.

Klasa: 080-01/08-01/252

Urbroj: 526-12-02/1-09-65

Zagreb, 25. studenoga 2009.

Ministar gospodarstva,
rada i poduzetništva
mr. sc. Đuro Popijač, v. r.

Ostalo, NN 12/2010-285